Verblyf was soos voorgestel en baie vriendelike gasheer. Wolseley pad naby aan die Cowshed was bietjie van 'n steuring. Oor die algemeen baie lekker vir klein kinders.
Pure plaas! Verblyf in die cowshed was 'n heerlike ondervinding. Kombuis, stort en toilet net bo-kant die huisie was gerieflik, skoon, voldoende en 'n groot plus. Die Nguni-kudde wat snags knus teen die huisie slaap en bedags in die omgewing wei was 'n groot plesier. Hoenders, eende en ganse loop bedags vry rond en doen wat geveerdes doen.Die honde op die werf is almal vriendelik en verwelkom jou soos familie. Inligting en reëls word humoristies weergegee. Oulike padstal met interessanthede. Lekke gewees!
Dit is 'n baie anders ervaring. Stem nie saam dat die prys per nag dit regverdig nie. Baie te doen vir kinders en 'n plaas-ervaring wat ek baie van hou. Klein veranderings kan soveel waarde toevoeg tot iets indrukwekkend.
Hillbilly is bietjie anders as meeste vakansieplase, in dat dit regtig gesellig, en sonder veel reëls en verwagtinge is. Ons was daar op 'n koue naweek, reën en al, en het lekker warm geslaap in die houthuisie wat hulle in hulle eie styl en reëls opgerig het. In die oggend kyk jy uit oor die hoenders, ganse en beeste wat op die gras rondstap, en in die aand kan jy by jou eie braaiplekkie sit en kuier - alhoewel ek stel voor om saam met die eienaars te kuier in die kroeg-lapa, waar hulle oop, eerlik en gesellig is om die koolstofie en kroeg. Hillbilly is rou, regte plaas, en 'n baie beter opsie vir mense wat die natuur, klipperige bergstappies en plaas-vibes verkies, met buitestorte en toilette wat jou nog nader aan die natuur en self-sustainable styl van lewe bring. In die dag, kan jy Worcester, Tulbagh en al die ander lekker plekkies gaan ontdek wat in die kontrei is. Hillbilly het 'n plaasstal wat vleis, en pasteie en allerlei snacks verkoop, sowel as ander lekker goedjies, geen rede om 'n sak vol inkopies saam te bring nie, in my opinie.
As die stadslewe te veel raak, dan is Hillbilly Farm net die regte plek om by te kuier! Diere, berge en natuur op sy beste. Die kinders het dit baie geniet. Daar is baie plaasdiere en 'n mens raak weer een met die natuur. Ons sal dit enige tyd aanbeveel.
Ek dink ek het dalk nie veel verwag omdat die prys so billik was, maar te same met 'n baie gemaklike verblyf, het die eienaars ons ook baie lekker tuis laat voel. Die plasing van die verblyf was ook baie maklik om te vind en die padstalletjie het als wat ons benodig het (en meer) verskaf. Dankie vir als Tanith en Steve.
Hillbilly farm is 'n baie unieke verblyfbestemming, met ganse, hoenders, honde, beeste en bokke wat oral op die erf doenig is. As jy dol is oor jou luukshede dan is dit dalk nie vir jou nie, maar as jy die plaas- en buitelewe geniet sal jy jou verblyf baie geniet hier. Definitief 'n besoek werd! PS: Vra vir die Chilli Vodka.